Indtil 2003, var det relativt let at rangere på Google med sin hjemmeside og afsætte sine produkter. Dette blev der sat en stopper for med Florida-opdateringen i november 2003. Denne opdatering satte muligvis SEO-industrien på ’landkortet’, da det nu blev sværere at anvende halvfemsernes SEO-taktikker, hvori der indgik meget spam af nøgleord for at komme højere på søgeresultaterne. Det blev efter 2003 langt mere nødvendigt at levere mere relevant, og velskrevet indhold til brugerne, hvis man ville rangere på Google. Siden 2003, er der kommet flere lignende opdateringer, hvor Google optimerer deres søgemaskine til at fokusere på brugerne. Dette er muligvis også derfor, at Google har så stor succes i form af markedsandel, da de sandsynligvis leverer rigtig gode resultater. Google ‘Mobilegeddon’-algoritmeopdatering En af de seneste opdateringer er den såkaldte ’Mobilegeddon’-algoritmeopdatering, som blev udgivet i april 2015. ’Mobilegeddon’-opdateringen havde til formål at straffe de sider, som ikke var mobil-venlige. Dette skulle få hjemmesiderne til at mobiloptimere deres sider, således mobilbrugerne fik en bedre oplevelse. I forhold til disse opdateringer, har Google fra start, haft stor indflydelse på, hvordan søgeresultaterne skulle rangere på deres søgemaskine. Dette har i høj grad presset hjemmesiderne og dermed virksomhederne til at lave bedre indhold, hvis de ville vises på nogle af de første søgeresultater, hvilket gavner slutbrugeren. Dermed står det absolut klart, at Google ønsker at levere kvalitetsindhold til brugerne. Relationsmarkedsføring, er derfor yderst vigtigt at anvende i SEO-branchen, hvis man ønsker gode resultater på Google, da Google belønner de virksomheder, som blandt andet leverer godt indhold til brugerne.